Մենք հոն ենք, որովհետեւ Սուրիան, յատկապէս Հալէպ քաղաքը, եղած է Մայր գաղութ: Արեւմտեան Հայաստանի ժողովուրդը, անոնք, որոնք գաղթական դարձան, որբ մնացին, ջարդերէն ազատեցան` եկան եւ հաստատուեցան Հալէպ, մեծցան, կառուցեցին, կերտեցին, իրենց վիճակը բարելաւեցին: Անոնցմէ շատերը կրցան Եւրոպա, Ամերիկա երթալ, եւ Հալէպը դարձաւ Մայր գաղութ, որմէ նոր գաղութներ ստեղծուեցան եւրոպական կամ ամերիկեան երկիրներու մէջ: